cyanic-selkie/wikianc huggingface dataset:
کوالا لمپور
پارلیمان ملائیشیا
پارلیمان ملائیشیا ملائیشیا کی قومی مقننہ ہے۔ دو ایوانی پارلیمان دیوان رعیت (ایوان نمائندگان - ایوان زیریں) اور دیوان نگارا (سینیٹ - ایوان بالا) پر مشتمل ہے۔ یانگ دی‌ پرتوان آگونگ (بادشاہ) سربراہ ریاست پارلیمان کے تیسرا جزو ہے۔ پارلیمان کا اجلاس ملائیشیائی ایوان پارلیمان میں ہوتا ہے جو کوالا لمپور میں واقع ہے۔
ملائیشیائی ایوان پارلیمان
ملائیشیائی ایوان پارلیمان ملائیشیائی پارلیمان کی عمارت ہے۔ یہ دو حصوں پر مشتمل ہے۔ ایک 3 منزلہ مرکزی عمارت اور ایک 20 منزلہ 77 میٹر لمبا ٹاور۔ مرکزی عمارت میں دیوان رعیت (ایوان زیریں) اور دیوان نگارا (ایوان بالا) کے اجلاس ہوتے ہیں۔ جبکہ ارکان پارلیمان کے دفاتر ٹاور میں واقع ہیں۔
دیوان رعیت
تصغیر|[[دیوان رعیت]]
دیوان رعیت پارلیمان ملائیشیا کا ایوان زیریں ہے۔ دیوان رعیت عام طور پر ایک مسودہ کے ذریعے قانون سازی کی تجویز پیش کرتا ہے جسے 'بل' کہا جاتا ہے۔ بل شاہی فرمان کے لیے یانگ دی‌ پرتوان آگونگ (بادشاہ) بھیجے جانے سے قبل دونوں دیوان رعیت اور دیوان نگارا سے منظور ہونا ضروری ہوتا ہے۔
دیوان نگارا
دیوان نگارا پارلیمان ملائیشیا کا ایوان بالا ہے۔ دیوان رعیت عام طور پر ایک مسودہ کے ذریعے قانون سازی کی تجویز پیش کرتا ہے جسے 'بل' کہا جاتا ہے۔ بل شاہی فرمان کے لیے یانگ دی‌ پرتوان آگونگ (بادشاہ) بھیجے جانے سے قبل دونوں دیوان رعیت اور دیوان نگارا سے منظور ہونا ضروری ہوتا ہے۔
ریاستی قانون ساز اسمبلیاں
ملائیشیا کی ریاستی قانون ساز اسمبلیاں ملائیشیا کی تیرہ ریاستوں میں سے ہر ایک کے لیے حکومت ملائیشیا کی قانون ساز شاخیں ہیں۔
معیشت
تصغیر|[[کے ایل سی سی پارک اور پیٹروناس ٹوئن ٹاورز|150px]] تصغیر|[[سنٹرل مارکیٹ، کوالا لمپور|سنٹرل مارکیٹ کوالا لمپور کے قدیم ترین خریداری مراکز میں سے ایک ہے|150px|right]]
کوالا لمپور اور اس کے آس پاس کے شہری علاقے ملائشیا میں سب سے زیادہ ترقی پانے والا، صنعتی اور معاشی طور ترقی یافتہ خطہ ہیں۔ وفاقی حکومت کی انتظامیہ پتراجایا منتقل ہونے کے باوجود کئی حکومتی ادارے مثلاً بینک نگارا ملائیشیا، ملائیشیا کا کمپنیاں کمیشن اور سیکورٹیز کمیشن اور اس کے علاوہ بہت سے سفارت خانے اور سفارتی مشنز اب بھی شہر میں موجود ہیں۔ شہر ملک کا معاشی اور کاروباری مرکز ہے۔ کوالا لمپور مالیات، انشورنس، ریل اسٹیٹ، میڈیا اور ملائیشیا کے فنون کا مرکز ہے۔ کوالا لمپور عالمی شہر میں الفا درجہ بندی کی گئی ہے اور یہ عالمگیریت اور عالمی شہروں کے مطالعاتی گروپ اور نیٹ ورک کے مطابق ملائیشیا کا واحد عالمی شہر ہے۔ کوالا لمپور کے ارد گرد کے علاقوں میں بنیادی ڈھانچے کی ترقی مثلاً سیپانگ میں کوالالمپور انٹرنیشنل ایئرپورٹ، ملٹی میڈیا سپر کوریڈور کی تشکیل اور کلانگ بندرگاہ کی توسیع نے شہر کی معاشی اہمیت کو مزید تقویت بخشی ہے۔
کوالا لمپور کی خام ملکی پیداوار (جی ڈی پی) کا تخمینہ 2008ء میں 73،536 ملین ملائیشیائی رنگٹ لگایا گیا تھا جس کی اوسط سالانہ شرح نمو 5.9 فیصد ہے۔ 2015ء تک، خام ملکی پیداوار 160،388 ملین ملائیشیائی رنگٹ تک پہنچ چکی تھی جو ملائیشیا کی مجموعی خام ملکی پیداوار کے 15.1٪ کی نمائندگی کرتی ہے۔ 2013ء میں کوالا لمپور کی فی کس خام ملکی پیداوار 79،752 اور 2015ء میں 94,722 ملائیشیائی رنگٹ تھی اور اوسط سالانہ شرح نمو 5.6 فیصد تھی۔ ایک خانوادہ کی اوسط ماہانہ آمدنی 2016ء کے مطابق 9،073 ملائیشیائی رنگٹ (امریکی ڈالر 2،200) تھی جو سالانہ تقریباً 6٪ کی اوسط سے بڑھ رہی ہے۔ شعبہ خدمات میں مالیات، انشورنس، ریل اسٹیٹ، کاروباری خدمات، تھوک اور خوردہ تجارت، ریستوراں اور ہوٹل، نقل و حمل، اسٹوریج اور مواصلات، ذاتی خدمات اور سرکاری ملازمت اس کا سب سے بڑا جزو تشکیل دیتے ہیں جو کل کا تقریباً 83.0 فیصد نمائندگی کرتا ہے۔ باقی 17 فیصد صنعت اور تعمیرات سے آتا ہے۔
تصغیر|جالان سلطان سلیمان پر بینکوں کے صدر دفاتر|150px تصغیر|تکمیل پر [[ایکسچینج 106 ملائیشیا اور جنوب مشرقی ایشیا کی سب سے بلند عمارت ہو گی۔|right|150px]]
وسیع شعبہ خدمات کی علاقے میں موجودگی مقامی اور غیر ملکی بینکوں اور شہر میں کام کی انشورنس کمپنیوں کی تعداد سے واضح ہے کہ کوالا لمپور عالمی اسلامی مالیاتی مرکز بننے کے لئے پراعتماد ہے اسلامی مالی اعانت فراہم کرنے والے مالیاتی اداروں کی بڑھتی ہوئی تعداد اور خلیج کے مالیاتی اداروں جیسے کہ دنیا کا سب سے بڑے اسلامی بینک، بینک الراجحی اور کویت فنانس ہاؤس کی موجودگی اس کی اہم نشانی ہے۔ اس کے علاوہ "ڈاؤ جونز اینڈ کمپنی" بورسا ملائیشیا کے ساتھ اسلامی ایکسچینج ٹریڈ فنڈز کے قیام کے لئے کام کرنے کی خواہشمند ہے، جس سے خلیج میں ملائیشیا کا مالیاتی خاکہ بلند کرنے میں مدد ملے گی۔ اس شہر میں غیرملکی کارپوریشنوں کی ایک بڑی تعداد موجود ہے اور یہ کئی کثیر قومی کمپنیوں کے علاقائی دفاتر یا امدادی مراکز کا میزبان بھی ہے، خاص طور پر مالیات، اکاؤنٹنگ، اور انفارمیشن ٹکنالوجی کے افعال کیلئے۔ ملک کی بیشتر بڑی کمپنیوں کے صدر دفتر یہاں واقع ہیں اور دسمبر 2007ء کے مطابق پیٹروناس کو چھوڑ کر، کوالا لمپور میں واقع 14 کمپنیاں فوربس 2000 میں درج ہیں۔
شہر کی دیگر اہم معاشی سرگرمیاں میں تعلیم اور صحت کی خدمات شامل ہیں۔ کوالا لمپور میں تعلیمی اداروں کا اعلیٰ ارتکاز ہے جو وسیع پیمانے پر مختلف کورسز مہیا کرتے ہیں۔ شہر میں متعدد سرکاری اور نجی طبی مراکز اور ہسپتال صحت عامہ کی خدمات پیش کرتے ہیں، اور ماہر جراحت اور علاج کی ایک وسیع رینج جو مقامی لوگوں اور سیاحوں کو خدمات فراہم کرتی ہے۔
تصغیر|[[بورسا ملائیشیا، ملائیشیا کی اسٹاک ایکسچینج|150px]] تصغیر|[[بینک نگارا ملائیشیا، کوالا لمپور|150px]]
شہر کے معاشی دائرہ کو خدمات کے دیگر افعال میں بڑھانے پر زور دیا جارہا ہے جیسے کہ تحقیق اور ترقی جو ملائیشیا کی باقی معیشت کو بھی سہارا فراہم کرتی ہے۔ کوالالمپور کئی سالوں سے ملائیشیا کے اہم تحقیقی مراکز جیسے کہ "ربڑ ریسرچ انسٹی ٹیوٹ"، "فارسٹ ریسرچ انسٹی ٹیوٹ ملائیشیا" اور "انسٹی ٹیوٹ آف میڈیکل ریسرچ" کا میزبان ہے اور آنے والے برسوں میں مزید تحقیقی مراکز کے قیام کی توقع کی جارہی ہے۔
اسٹاک ایکسچینج
بورسا ملائیشیا ملائیشیا کی اسٹاک ایکسچینج ہے۔ یہ کوالا لمپور میں واقع ہے۔ اس پہلے "کوالا لمپور اسٹاک ایکسچینج" ہوا کرتی تھی۔ بورسا ملائیشیا یا ملائشیا ایکسچینج شہر میں واقع ایک بنیادی معاشی سرگرمی ہے۔ 5 جولائی 2013ء تک اس کی مارکیٹ کیپٹلائزیشن 505.67 بلین امریکی ڈالر رہی۔
بینک نگارا ملائیشیا
بینک نگارا ملائیشیا ملائیشیا کا مرکزی بینک ہے۔ اس کا قیام 26 جنوری 1959ء کو ملایا مرکزی بینک کے طور پر قائم کیا گیا۔ اس کا بنیادی مقصد کرنسی جاری کرنا ہے، حکومت ملائیشیا کے بینکر اور مشیر کی حیثیت سے ملک کے مالیاتی اداروں کو منظم کرنا، قرض کے نظام اور مالیاتی پالیسی بنانا ہے۔ اس کا صدر دفتر ملائیشیا کے وفاقی دار الحکومت کوالا لمپور میں واقع ہے۔
سیاحت
تصغیر|[[سلطان عبد الصمد جامع مسجد|150px|right]] تصغیر|[[کوالا لمپور برڈ پارک|150px]] تصغیر|[[سنٹرل مارکیٹ، کوالا لمپور|سنٹرل مارکیٹ|150px|right]] تصغیر|[[اکویریا کے ایل سی سی|150px]]
کوالا لمپور کے سیاحتی مقامات میں مندرجہ ذیل قابل ذکر ہیں:
خریداری
150px|تصغیر|left|[[سنٹرل مارکیٹ، کوالا لمپور|سنٹرل مارکیٹ]] 150px|تصغیر|left|[[پیٹلنگ اسٹریٹ]] تصغیر|left|150px|[[برک فیلڈز]] تصغیر|left|150px|بوکیت بینتانگ سیاحت ملائیشیا کی ایک بڑی صنعت ہے اور سیاحوں کی آمد کی وجہ سے سالانہ اربوں کی آمدنی ہوتی ہے، اسی وجہ سے کوالا لمپور میں خریداری کے لیے کئی بڑے مراکز موجود ہیں جن میں روز بروز اضافہ بھی ہو رہا ہے۔ مثال کے طور پر پیٹلنگ اسٹریٹ ایک تاریخی چائنہ ٹاؤن ہے جو خالص خریداری ضلع ہے۔ اس کے علاوہ کوالا لمپور کے مختلف علاقوں میں بھی خریداری مراکز موجود ہیں جن میں کچھ روایتی اور بالکل جدید طور پر استوار کیے گئے ہیں۔
سنٹرل مارکیٹ
سنٹرل مارکیٹ کوالا لمپور کے قدیم ترین خریداری مراکز میں سے ہے، تاہم اب اس کے ارد گرد کا تمام علاقہ مقامی فنون اور دستکاری کا مرکز ہے۔ یہاں رنگا رنگ باتیک کی اقسام، مقامی مالے اور دیگر تحائف، روایتی لباس فروخت کیے جاتے ہیں۔ یہاں بدھ مت اور ہندو مذہب سے متاثرہ آرائشی اور بناو سنگھار کی چیزیں بھی دستیاب ہیں۔ اس جگہ کو آرٹ کالونی میں تبدیل کرنے کے منصوبہ زیر غور ہے۔
پیٹلنگ اسٹریٹ
سنٹرل مارکیٹ کی طرح اب پیٹلنگ اسٹریٹ سے مراد ایک سڑک نہیں بلکہ پورا علاقہ ہوتا ہے۔ یہ کوالا لمپور میں واقع ایک چائنہ ٹاؤن ہے۔ کینٹنی چینی زبان میں اسے "چی جیونگ کائی" (آسان چینی حروف: 茨厂街) جس کی معنی "نشاستہ فیکٹری والی گلی" ہے۔ ایشیائی اشیا بھی یہاں سستے داموں دستیاب ہیں۔ یہ ملائیشیا کا مرکزی چائنہ ٹاؤن ہے یہاں جعلی لگژری ساز و سامان کی کافی بڑی مقدار موجود ہے جن میں کپڑے، جوتے، گھڑیاں اور الیکٹرانکس کا سامان شامل ہے۔ روایتی چینی ادویہ اور چین سے درآمد شدہ چینی کتابوں کی کئی دکانیں یہاں موجود ہیں۔ یہاں بہت سے مزیدار چینی پکوان اور مقامی پھل فروخت ہوتے ہیں۔ بہترین سودے بازی کے لیے بھاو تاو ضروری ہے۔
برک فیلڈز
پیٹلنگ اسٹریٹ کو چائنہ ٹاؤن کہا جاتا ہے اسی طرح برک فیلڈز "لٹل انڈیا" کہلاتا ہے۔ برک فیلڈز کی اہمیت اس لیے بھی ہے کہ یہ کے ایل سینٹرال اسٹیشن کے ساتھ واقع ہے اور جو کو کوالا لمپور کسی کام کی غرض سے مختصر دورانیے کے لیے آتے ہیں برک فیلڈز یا قریبی علاقوں میں رہنا پسند کرتے ہیں کیونکہ کے ایل سینٹرال اسٹیشن وہ کہیں بھی با آسانی سفر کر سکتے ہیں۔ روایتی طور پر یہ کوالا لمپور کی ہندوستانی برادری کا مرکز ہے۔ یہاں پر خرایداری کے لیے ہر طرح کی دکانیں موجود ہیں۔
بوکیت بینتانگ
بوکیت بینتانگ کوالا لمپور کا مرکزی خوردہ بازار ہے۔ کوالا لمپور کے دوسرے علاقوں کی نسبت یہاں شاپنگ مالز کافی زیادہ تعداد میں موجود ہیں۔ جدید خوردہ فروش مارکیٹوں کے علاوہ اس علاقے میں تفریح گاہیں، فنون اور دستکاری کی دکانیں بھی ہیں۔ یادگاری جیزوں میں جعلی سامان بھی ہوتا ہے۔
شاپنگ مال
تصغیر|دائیں|150px|[[برجایا ٹائمز اسکوائر]] تصغیر|بائیں|150px|[[سوریا کے ایل سی سی]] صرف کوالا لمپور میں 66 شاپنگ مال موجود ہیں جو اسے نہ صرف ملائیشیا بلکہ جنوب مشرقی ایشیا کا فیشن کا مرکز بناتے ہیں۔ ملائیشیا میں خریداری سے 2006 میں 7.7 بلین ملائیشیائی رنگٹ (2.26 بلین امریکی ڈالر) یا 31.9 بلین ملائیشیائی رنگٹ سیاحت کی رسیدوں کی مد میں کمائے جو کل 20.8 فیصد کا حصہ تھا۔ کوالا لمپور میں موجود شاپنگ مال میں سے چند ایک درج ذیل ہیں:
آبادیات
کوالا لمپور ملائیشیا کا سب سے زیادہ آبادی والا شہر ہے، 2016ء کے مطابق اصل شہر کی آبادی 1.76 ملین نفوس پر مشتمل تھی۔ س کی کثافتِ آبادی 6،696 افراد کی فی مربع کلومیٹر (17،340/مربع میل) ہے اور یہ ملائیشیا کی سب سے زیادہ گنجان آباد انتظامی تقسیم ہے۔ شہر کے رہائشی عام بول چال میں "کے ایل لائٹ" کے نام سے جانے جاتے ہیں کوالا لمپور وسیع وادی کلانگ میٹروپولیٹن (جس میں پیتالنیگ جایا، کلانگ، سوبانگ جایا، پوچونگ، شاہ عالم، گومباک اور دیگر بھی شامل ہیں) کا مرکز بھی ہے۔ 2017ء کے مطابق میٹروپولیٹن کی آبادی کی تخمینہ 7.25 ملین افراد تھا۔
کوالا لمپور کی غیر متجانس آبادی تین بڑے نسلی گروہوں پر مشتمل ہے جو مالے، چینی اور ہندوستاتی ہیں اس کے علاوہ ملائیشیا بھر سے دیگر مقامی نسلوں کے لوگ بھی یہاں آباد ہیں۔
تاریخی آبادیات
کوالا لمپور مالے آبادی میں سب سے زیادہ اضافہ 1880ء کے بعد انگریز دور میں ہوا جب انہوں نے پولیس فورس قائم کرنے کے لئے دیہی مالے لوگوں کو بھرتی کیا اور پھر ان میں سے کئی اپنے خاندان کو بھی یہاں لے آئے۔ انیسویں صدی میں کوالا لمپور میں آنے والے مالے مجمع الجزائر کے سماٹرا سے تعلق رکھنے والے ماندایلینگ، مینانگکاباو، جاوی، بوگیس اور آچی تھے۔ اگلی دہائیوں میں اس قصبے کی تعمیر نو ہوئی اور تارکین وطن کا بڑی تعداد میں اضافہ دیکھا گیا جس کی ایک وجہ 1886ء میں کوالا لمپور اور کلانگ کو ملانے والی ریلوے لائن کی تعمیر تھی۔
1891ء میں ہونے والی مردم شماری جس کی صحت غیر یقینی تھی کے مطابق کوالا لمپور کی آبادی 43،796 تھی جن میں 79 فی صد چینی (71 فی صد چینی ہاکا تھے)، 14 فی صد مالے اور فی صد ہندوستانی تھے۔ ایک زیادہ درست اندازے کے مطابق 1890ء میں کوالا لمپور کی آبادی 20،000 تھی۔ بیسویں صدی کے اوائل میں ربڑ کی صنعت میں ترقی کے ساتھ آبادی میں مزید اضافہ ہوا جو 1900ء میں 30,000 سے بڑھ کر 1920ء میں 80,000 تک جا پہنچی۔ 1931ء میں کوالا لمپور کے 111،418 باشندے چینی تھے جو کل آبادی کا 61 فی صد تھے جبکہ 1947ء میں یہ کل آبادی کا 63.5 تھے۔ مقامی مالے بعد میں سرکاری ملازمت کی وجہ سے کوالا لمپور میں آباد ہوئے جبکہ اس کی ایک اور وجہ شہر کی توسیع تھی جس نے آس پاس کے دیہی علاقوں کو جذب کیا جہاں مقامی مالے آباد تھے۔ 1947ء اور 1957ء کے درمیان میں کوالا لمپور میں مقامی مالے لوگوں کی آبادی دگنا ہو گئی اور ان کا تناسب 12.5 سے بڑھ کر 15 فی صد ہو گیا جبکہ چینی آبادی میں کمی واقع ہوئی۔ یہ عمل ملائیشیا کی آزادی کے بعد بڑے پیمانے پر جاری رہا اور مالے دیوانی ملازمتوں کے سلسلے میں دار الحکومت میں آباد ہوتے رہے، اور بعد میں نئی معاشی پالیسی پر عمل درآمد جس سے مقامی مالے لوگوں کو شہری صنعتوں اور کاروبار میں شرکت کی ترغیب دی گئی۔ 1980ء میں کوالا لمپور کی آبادی دس لاکھ سے تجاوز کر گئی جس میں 52 فی صد چینی، 33 فی صد مالے اور 15 فی صد ہندوستانی تھے۔ 1980ء سے 2000ء کے درمیان میں بومی پترا کی تعداد میں 77٪ اضافہ ہوا لیکن پھر بھی 2000ء کی مردم شماری کے جینیوں کی تعداد 43 فی صد جبکہ بومی پترا 38 فی صد تھے۔ محکمہ شماریات کی 2010ء کی مردم شماری کے مطابق بومی پترا کل آبادی کا 45.9 فی صد، چینی 43.2 فی صد اور ہندوستانی 10.3 فی صد تھے۔
حالیہ برسوں میں ایک قابل ذکر رجحان کوالا لمپور میں غیر ملکی رہائشیوں کے اضافہ ہے جو 1980ء میں کل آبادی کا 1 فی صد سے بڑھ کر 2000ء کی مردم شماری کے مطابق 8 فی صد اور 2010ء کی مردم شماری میں یہ 9.4 فی صد تک جا پہنچا ہے۔ ان اعداد و شمار میں غیر قانونی تارکین وطن کی ایک قابل ذکر تعداد شامل نہیں ہے۔ کوالا لمپور کی تیز رفتار ترقی سے کم ہنر مند غیر ملکی کارکنوں کی ایک بہت بڑی جو انڈونیشیا، نیپال، میانمار، تھائی لینڈ، بنگلہ دیش، بھارت، پاکستان، سری لنکا، فلپائن اور ویت نام سے تعلق رکھتے ہیں کی ملائیشیا میں آمد ہوئی ہے، جن میں سے بہت سے غیر قانونی یا مناسب اجازت نامے کے بغیر ملک میں داخل ہوتے ہیں۔
کوالالمپور میں شرح پیدائش میں کمی آئی ہے اور اس کے نتیجے میں شہر میں نوجوانوں کی نسبتا کم ہے۔ پندرہ سال سے کم عمر کے افراد کا تناسب 1980ء میں 33 فیءصد سے کم ہوءکر 2000ء میں 27 فی صد رہ گیا ہے۔ دوسری طرف 15–59 کا ورکنگ ایج گروپ 1980ء میں 63 فی صد سے بڑھ کر 2000ء میں 67 فیصد ہو گیا ہے۔ عمر رسیدہ کوگوں کا گروپ جو 60 سال عمر سے زیادہ ہیں 1980ء میں 4 فی صد سے بڑھ کر 2000ء میں 6 فیصد ہو گیا ہے۔
زبانیں اور مذاہب
کوالا لمپور تکثیری اور مذہبی متنوع شہر ہے۔ شہر کی کثیر مذہبی آبادی کے لیے مختلف عبادت گاہیں موجود ہیں۔ اسلام بنیادی طور پر مقامی مالے لوگوں کا مذہب ہے جبکہ ایک قلیل تعداد ہندوستانی اور چینی مسلمانوں کی بھی موجود ہے۔ بدھ مت، کنفیوشس مت اور تاؤ مت کے پیرو کار بنیادی طور پر چینی ہیں۔ ہندوستانی روایتی طور پر ہندو مذہب پر قائم ہیں۔ کچھ چینی اور ہندوستانی مسیحی بھی ہیں۔
2010ء کی مردم شماری کے مطابق کوالا لمپور کی آبادی 46.4 فی صد مسلمان، بدھ مت 35.7%، ہندو 8.5%، مسیحی 5.8%، نامعلوم وابستگی 1.4٪، تاؤ مت یا چینی لوک مذہب 1.1%، دوسرے مذاہب کے پیروکار 0.6٪ اور 0.5٪ غیر مذہبی ہیں۔ کوالا لمپور ملائیشیا کی ان تین ریاستوں میں شامل ہے جن میں مسلم آبادی کا تناسب 50 فی صد سے کم ہے جبکہ دیگر دو پینانگ اور سراواک ہیں۔
پارک
150px|تصغیر|بائیں|[[کے ایل سی سی پارک]] پردانا نباتیاتی باغات ایک 92 ہیکٹر (230 ایکڑ) نباتاتی باغ کوالا لمپور میں بنایا گیا پہلا تفریحی پارک ہے۔ ملائیشائی پارلیمان اس کے عمارت قریب ہی واقع ہے اور کارکوسا سری نگارا جو کبھی برطانوی نوآبادیاتی انتظامیہ کی سرکاری رہائش گاہ تھی یہیں واقع ہے۔ اس پارک میں ایک تتلی پارک، ہرن پارک، سحلب باغ، خبازی باغ اور کوالا لمپور برڈ پارک شامل ہیں جو دنیا کا سب سے بڑا پرندہ پارک ہے۔ شہر کے دیگر پارکوں میں آسیان مجسمہ باغ، کے ایل سی سی پارک، تیتیوانگسا جھیل باغات، میٹروپولیٹن جھیل گارڈن کیپونگ میں، فارسٹ ریسرچ انسٹی ٹیوٹ ملائیشیا، کوئینز لیک پارک، بوکیت کیارا، نباتاتی باغات، گھڑ سواری پارک، ویسٹ ویلی پارک اور بوکیت جلیل انٹرنیشنل پارک شامل ہیں۔ شہر کے اندر جنگلات کے تین ذخائر موجود ہیں جس میں بوکیت ناناس شہر کے وسط میں واقع 10.52 ہیکٹر یا 26.0 ایکڑ رقبے میں ملک کا سب سے قدیم محفوظ جنگلات علاقہ ہے۔ بوکیت سونگائی پوتیہ جنگلی محفوظ علاقہ (7.41 ہیکٹر یا 18.3 ایکڑ) بوکیت سونگائی بیسی جنگلی محفوظ علاقہ وائٹ ریور فارسٹ ریزرو (7.41 ہیکٹر یا 18.3 ایکڑ) اور بکیٹ سنگائی بسی فارسٹ ریزرو 42.11 ہیکٹر یا 104.1 ایکڑ پر مشتمل ہے۔ بوکیت ناناس شہر کے وسط میں دنیا کے قدیم ترین قدرتی جنگلات میں سے ایک ہے۔ جنگل کے علاقے متعدد جانوروں کا گھر ہیں جن میں خاص طور پر بندر، شجری چھچھوندر، بونی بکریاں، بجریگر، گلہریاں اور پرندے شامل ہیں۔
تعلیم
تصغیر|[[یونیورسٹی آف ملایا]] سرکاری اعداد و شمار کے مطابق کوالا لمپور کی شرح خواندگی ہے 2000ء میں 97.5 فی صد تھی جو ملائیشیا میں کسی بھی ریاست یا علاقے میں سب سے زیادہ شرح خواندگی ہے۔ ملائیشیا میں زیادہ تر مضامین کے لئے مالے زبان تدریسی زبان ہے جبکہ انگریزی لازمی مضمون ہے لیکن 2012ء سے انگریزی ریاضی اور قدرتی علوم کی تدریسی زبان ہے۔ کچھ اسکولوں بعض مضامین مینڈارن اور تمل میں پڑھائے جاتے ہیں۔ ہر سطح کی تعلیم درس و تدریس کی مختلف صلاحیتوں کا تقاضا کرتی ہے۔ کوالالمپور میں 13 ثلاثی تعلیمی ادارے، 79 ہائی اسکول، 155 ابتدائی اسکول اور 136 کنڈرگارٹن موجود ہیں۔
شہر کے متعدد ادارے 100 سال سے زیادہ پرانے ہیں جیسے بوکیت بنتانگ گرلز اسکول (1893ء)، وکٹوریہ انسٹی ٹیوشن (1893ء)ء میتھوڈسٹ گرلز اسکول (1897ء)، کانوینٹ بوکیٹ ناناس (1899ء)، سینٹ جانز انسٹی ٹیوشن (1904ء)، کنفوسیئن پرائیویٹ سیکنڈری اسکول (1906ء)، کوئن چینگ ہائی اسکول (1908ء) اور سون جن ہائی اسکول (1913ء)۔
کوالا لمپور یونیورسٹی آف ملایا کا گھر بھی ہے جو ملائیشیا کی ایک عوامی تحقیقی جامعہ اور سب سے قدیم یونیورسٹی ہے۔ یہ 1949ء میں قائم ہوئی اور یہ خطے کی قدیم ترین یونیورسٹیوں میں سے ایک ہے۔ کیو ایس ورلڈ یونیورسٹی رینکنگ 2019ء کے مطابق یہ ملائیشیا کی بہترین، ایشیا کی بائیسویں بہترین اور جنوب مشرقی ایشیا کی تیسری بہترین یونیورسٹی تھی۔ حالیہ برسوں میں یونیورسٹی آف ملایا میں بین الاقوامی طلبا کی تعداد میں اضافہ ہوا ہے جو بین الاقوامی طلبہ کو راغب کرنے کے لئے کی جانے والی کوششوں کا نتیجہ ہے۔
کوالا لمپور میں موجود دیگر جامعات میں تونکو عبد الرحمن یونیورسٹی، بین الاقوامی اسلامی یونیورسٹی ملائیشیا، تونکو عبد الرحمن یونیورسٹی کالج، یو سی ایس آئی یونیورسٹی، ٹیلرز یونیورسٹی، انٹرنیشنل میڈیکل یونیورسٹی، اوپن یونیورسٹی ملائیشیا، یونیورسٹی آف کوالا لمپور، واواسان اوپن یونیورسٹی، ہیلپ یونیورسٹی، نیشنل یونیورسٹی آف ملائیشیا، یونیورسٹی آف ٹکنالوجی، نیشنل ڈیفنس یونیورسٹی آف ملائیشیا جو سونگائی بیسی چھاونی میں واقع ہے۔
ثقافت
تصغیر|ملائیشیائی تاریخ کی عکاسی کرتے ہوئے ایک افریز، [[قومی عجائب گھر (ملائیشیا)|قومی عجائب گھر]]
فن
تصغیر|دائیں|[[قومی عجائب گھر (ملائیشیا)|قومی عجائب گھر]] تصغیر|بائیں|[[اسلامی فنون عجائب گھر ملائیشیا]] کوالا لمپور ملائیشیا میں ثقافتی سرگرمیوں کا ایک مرکز ہے۔ ان میں سے ایک مرکز قومی عجائب گھر ہے جو مہامرو ہائی وے پر واقع ہے۔ اس کے مجموع میں پورے ملک سے جمع کردہ نوادرات اور پینٹنگز شامل ہیں۔ اسلامی فنون عجائب گھر کوالا لمپور کے دل میں پردانا نباتیاتی باغات کے قریب اور ملائیشیا کی قومی مسجد اور کوالا لمپور برڈ پارک سے پیدل مسافت پر ہے۔ یہ جنوب مشرقی ایشیا میں اسلامی فنون کا سب سے بڑا عجائب گھر ہے۔ اس میں سات ہزار سے زائد اسلامی نوادرات موجود ہیں جن میں اسلامی فن کا کتب خانہ بھی شامل ہے۔ جس میں سات ہزار سے زائد اسلامی آثار موجود ہیں جن میں غیر معمولی نمائش کے ساتھ ساتھ اسلامی آرٹ کی کتب کا لائبریری بھی شامل ہے۔ عجائب گھر کے نوادرات کا ذخیرہ صرف مشرق وسطی پر مرکوز نہیں بلکہ اس میں ایشیا جیسے چین اور جنوب مشرقی ایشیا کے کام بھی شامل ہیں۔ کوالا لمپور میں ایک کرافٹ کمپلیکس ہے جس کے ساتھ ایک میوزیم بنایا گیا ہے جس میں مختلف قسم کے ٹیکسٹائل، سیرامک، دھات کا دستکاری سامان رکھا گیا ہے۔ پیداوار کے عمل کی تمام معلومات کو تاریخی حقائق، تکنیک اور روایتی طور پر انجنیئر سازو سامان کے ساتھ مکمل فارمیٹ میں پیش کیا گیا ہے۔ دکھائے جانے والے عمل میں برتن سازی، پیچیدہ لکڑی کے نقش و نگار، چاندی کی تزئین سازی، کپڑا بننا، کپڑا اور کشتی بنانے پر باتیک نمونوں پر مہر ثبت ہیں۔ رائل سلنگور ایک انتہائی جدید سیاحی مرکز ہے جو سیاحوں کو اپنے عجائب گھر، گیلری اور فیکٹری کا دورہ کراتا ہے۔
ایک اعلیٰ درجہ کا پرفارمنگ آرٹس مقام دیوان فلہارمونک پیٹروناس ہے جو پیٹروناس ٹوئن ٹاورز کے نیچے واقع ہے۔ "کوالا لمپور پرفارمنگ آرٹس سینٹر" اور "دامانسارا پرفارمنگ آرٹس سینٹر" پرفارمنگ آرٹس خاص طور پر تھیٹر، ڈرامے، موسیقی کے لئے سب سے زیادہ مشہور مراکز میں سے دو ہیں۔ فیوچر میوزک فیسٹیول ایشیا 2012ء سے شہر میں منعقد ہورہا ہے جس میں مقامی اور بین الاقوامی فنکار شامل ہوتے ہیں۔
ملائیشیا کی قومی آرٹ گیلری جالان تیمرلوہ پر واقع ہے۔ نیشنل تھیٹر (استانا بدایا) اور نیشنل لائبریری بھی اس کے قریب ہی واقع ہیں۔ پیٹروناس آرٹ گیلری فنون لطیفہ کا ایک اور مرکز ہے جو کوالا لمپور سٹی سینٹر واقع ہے۔ امپانگ پارک کے قریب الہام ٹاور گیلری میں مقامی اور غیر ملکی فنکاروں کے کاموں کی نمائش کی جاتی ہے۔
کھیل اور تفریح
تصغیر|[[سیپانگ انٹرنیشنل سرکٹ]] کوالا لمپور میں تفریحی مقاصد کے لئے متعدد پارک، باغات اور تفریح گاہیں موجود ہیں۔ شہر میں تفریحی اور کھیلوں کی سہولیات کے لئے کھلی جگہوں میں 169.6 فیصد نمایاں اضافہ ہوا ہے جو 1984ء میں 5.86 مربع کلومیٹر (1،450 ایکڑ) سے بڑھ کر 2000ء میں 15.8 مربع کلومیٹر (3،900 ایکڑ) ہو گیا ہے۔
1999ء سے 2017ء تک فارمولا ون ورلڈ چیمپیئن شپ کے لئے کوالا لمپور کو میزبان شہروں میں سے ایک کے طور پر استعمال کیا جاتا تھا۔ اوپن وہیل آٹو ریسنگ اے1 گراں پری کا انعقاد بھی 2009ء تک ہوتا تھا۔ موٹرسائیکل گراں پری سیپانگ انٹرنیشنل سرکٹ، سیپانگ میں ہمسایہ رہاست سلنگور کے قریب منعقد ہوتی ہے۔ فورملا ون کے انعقاد نے کوالا لمپور میں سیاحوں کی آمد اور سیاحت کی آمدنی میں نمایاں اضافہ کیا۔ یہ بات 1998ء میں ایشیائی مالی بحران کے دوران میں ظاہر ہوئی۔ آس پاس کے ایشیائی شہروں میں سیاحوں کی آمد و رفت کم ہونے کے باوجود، کوالا لمپور میں سیاحوں کی آمد میں اضافہ ہوا جو 1997ء میں 6،210،900 سے بڑھ کر 2000ء میں 10،221،600 ہو گیا، یا یوں بھہ کہا جا سکتا ہے کہ سیاحوں کی آمد میں 64.6 فیصد اضافہ ہوا۔ 2015ء میں کوالا لمپور سٹی گراں پری موٹر ریسنگ ایونٹ کی میزبانی کے لئے کوالا لمپور اسٹریٹ سرکٹ تعمیر کیا گیا۔
تصغیر|دائیں|[[مردیکا اسٹیڈیم]] فٹ بال کوالا لمپور میں سب سے زیادہ مقبول کھیلوں میں سے ایک ہے۔ مردیکا ٹورنامنٹ بنیادی طور پر مردیکا اسٹیڈیم میں منعقد ہوتا ہے۔ یہ شہر "کوالا لمپور ایف اے" کا گھر بھی ہے جو ملائیشیا سپر لیگ میں کھیلتی ہے۔
کوالا لمپور نے 1965ء، 1977ء اور 1985ء میں باضابطہ طور پر ایشیائی باسکٹ بال چیمپینشپ کی میزبانی کی۔ 1985ء میں ملائیشیا کی قومی باسکٹ بال ٹیم فائنل فور تک پہنچی جو اس ٹیم کی اب تک کی بہترین کارکردگی ہے۔ کوالا لمپور کے باسکٹ بال کے شائقین اپنی ٹیم کو خوب داد دی۔ اس کے علاوہ شہر ویسٹ پورٹس ملائیشیا ڈریگن کا گھر بھی ہے جو 2016ء آسیان باسکٹ بال لیگ کی چیمپیئن ہے۔
تصغیر|ٹور دے لانکاوی کے ایل گراں پری سی ایس آئی 5 شہر میں ہر سال منعقد ہونے والا ایک پانچ ستارہ بین الاقوامی شوجمپنگ گھڑ سواری مقابلہ ہے۔ یہ سالانہ مقابلہ دنیا کے بہترین گھڑ سواروں اور ان کے قیمتی گھوڑوں کو ملائیشیا لے کر آیا۔
شہر میں ہونے والے دیگر سالانہ مقابلوں میں کے ایل ٹاور رن، کے ایل ٹاور انٹرنیشنل بیس جمپ مردیکا سرکٹ اور کوالا لمپور انٹرنیشنل میراتھن بھی شامل ہیں۔ کوالا لمپور ٹور دے لانکاوی سائیکلنگ ریس کے ایک مراحل میں سے ایک ہے۔ کوالا لمپور میں سالانہ ملائیشیا اوپن سپر سیریز بیڈ منٹن ٹورنامنٹ کا انعقاد بھی ہوتا ہے۔
کوالا لمپور ہیشنگ کا جائے پیدائش بھی ہے جس کا آغاز دسمبر 1938ء میں ہوا جب برطانوی نوآبادیاتی افسران اور غیر ملکیوں کے ایک گروہ نے جن میں کئی کا تعلق شاہی سلنگور کلب سے بھی تھا دوڑنے کے لیے پیر کی شام کو ملاقات کا آغاز کیا۔
کوالا لمپور نے 2015ء میں بین الاقوامی اولمپک کمیٹی کے اجلاس کی میزبانی بھی کی جس میں بیجنگ کو 2022ء کے سرمائی اولمپک کھیلوں اور لوزان کو 2022ء کے نوجوانوں کے سرمائی اولمپک کھیلوں کی میزبانی سونپی گئی۔
میڈیا
تصغیر|[[کوالا لمپور ٹاور ایک نشریاتی مرکز ہے]] کئی اخبار جن میں روزنامے، حزب اختلاف، کاروبار اور ڈیجیٹل اخبار شامل ہیں کوالا لمپور سے شائع ہوتے ہیں۔ روزناموں میں اسٹار، نیو اسٹریٹس ٹائمز، دی سن، مالے میل، کوسمو، یوٹسان ملائیشیا، ہارین میٹروشامل ہیں۔ مینڈارن اور تمل اخبار بھی روزانہ شائع ہوتے ہیں مثلاً گوانگ منگ ڈیلی، سن چیو ڈیلی، چائنا پریس، نانیانگ سیانگ پاؤ اور تمل نسان، ملائیشیا نانبان، اور مکال اوسائی۔ حزب اختلاف کے اخبار جیسے حرکہ، سوارا کیادیلان، سیاسہ اور وسیلہ بھی یہاں سے شائع ہوتے ہیں۔
کوالا لمپور ملائیشیا کے سرکاری میڈیا نے عوامی حکومتی علاقائی ٹیلی ویژن اسٹیشنوں کا صدر مقام بھی ہے۔ ریڈیو ٹیلی ویژن ملائیشیا کے ذیلی ادارے ٹی وی 1 اور ٹی وی 2 اور ذیلی ادارے، الحجرہ میڈیا کارپوریشن کا ٹی وی الحجرہ، میڈیا پریما برحد نجی تجارتی علاقائی ٹیلی ویژن اسٹیشن بھی یہاں قائم ہیں جو مالے، انگریزی، چینی اور تمل زبانوں میں نشریات کرتے ہیں۔
علاقائی ٹی وی چینل
کوالا لمپور سے علاقائی ٹی وی نشریات مندرجہ ذیل ہیں۔
مقبول ثقافت میں
150px|تصغیر|left|[[ڈان (2006ء فلم)|ڈان]] کوالا لمپور میں مقبول ثقافت کے تمام پہلوؤں جیسے فلمیں، ٹیلی ویژن، موسیقی اور کتابوں میں نمایاں ہے۔ کوالا لمپور میں سیٹ ٹیلی ویژن سیریز میں اے ٹیل آف ٹو سیٹیز، جیکی چین اور مشیل یؤ کی مشہور فلم پولیس اسٹوری 3: سپر کاپ، شان کونری اور کیتھرین زیٹا جونز کی اینٹراپمینٹ اور شاہ رخ خان اور پریانکا چوپڑا کی ڈان کوالا لمپور کے پس منظر میں بننے والی چند اہم بین الاقوامی فلمیں ہیں۔ دا سمپسنز کی قسط "بارٹ گیٹس فیمس" میں کوالا لمپور میں طوفانی لہر نے 120 افراد کو ہلاک کردیا۔
کوالا لمپور کے پس منظر میں مرتب کی جانے والی کتابوں میں کے ایل 24/7 جس جس مصنفیں ادا ایم رحیم، شیریں زین الدین اور رجال زین الدین ہیں۔ اس کے علاوہ پیٹر کیری کی مائی لائف ایز آ فیک اور جان ڈیوڈین کی ڈیموکریسی شامل ہیں۔
چند قابل ذکر مقامی فلموں میں بھی کوالا لمپور کا پس منظر تھا جس میں ماسام-ماسام مانیس (1965ء)، کیلورگا سی کومات (1973ء)، جیوا ریماجا (1976ء)، ابانگ (1981ء)، ماتینیا سیورنگ پیٹریوٹ (1984ء)، کیمبارا سینیمان جالانان (1986ء)، اورانگ کامپونگ اوتاک کیمیا (1988ء)، ہاتی بوکان کریتیل (1990ء)، مات سوم (1990ء)، میرا ایدورا (1990ء)، فیمینا (1993ء)، ماریا ماریانا (1996ء)، ہانیا کاوان (1997ء)، کے ایل یو (1999ء)، سوال ہاتی (2000ء)، کے ایل مینجیریت (2002ء)، لیلیٰ اسابیلا (2003ء)، گینگسٹر (2005ء)، گول & جینوو (2005ء)، ریمپ-اٹ (2006ء)، سینتا (2006ء)، اناک حلال (2007ء) ایوولوسی کے ایل ڈرفٹ (2008ء)، عدنان سیمپیت (2010ء)، کے ایل گینگسٹر (2011ء)، کیپونگ گینگسٹر (2012ء)، لیجنڈا بوداک سیطان 2: کترینا (2012ء) اور کولومپو (2013ء) شامل ہیں۔
نقل و حمل
تصغیر|[[کوالا لمپور سینٹرل اسٹیشن|کے ایل سینٹرال جنوب مشرقی ایشیا کا سب سے بڑا ریلوے اسٹیشن ہے۔|200px]]
کوالا لمپور میں نقل و حمل وادی کلانگ میں انتہائی ترقی یافتہ بنیادی ڈھانچے پر مشتمل ہے۔ کوالا لمپور، ملائیشیا کا دار الحکومت ہونے کی وجہ سے ملائیشیا کا بے مثال نقل و حمل نظام ہے جس میں ایک مربوط ریلوے نیٹ ورک بھی شامل ہے، اور مزید یہ کہ دنیا کی سب سے طویل خود کار بغیر ڈرائیورر میٹرو نظام کیلانا جایا لائن بھی اس کا حصہ ہے۔
سمپانگ ہوائی اڈا
کوالا لمپور، ملائیشیا کا پہلا ہوائی اڈا سمپانگ ہوائی اڈا تھا۔ یہ 1952ء سے 1965ء تک کوالا لمپور کا مرکزی ہوائی اڈا تھا جسے تب کوالا لمپور بین الاقوامی ہوائی اڈا کہا جاتا تھا، تاہم سوبانگ بین الاقوامی ہوائی اڈا کی تعمیر کے بعد اس کی یہ حیثیت ختم ہو گئی۔ اب یہ ہوائی اڈا غیر فعال ہے۔
سلطان عبد العزیز شاہ ہوائی اڈا
تصغیر|[[سلطان عبد العزیز شاہ ہوائی اڈا|150px]]
سلطان عبد العزیز شاہ ہوائی اڈا جس کا سابقہ نام سوبانگ بین الاقوامی ہوائی اڈا تھا کوالا لمپور، ملائیشیا میں ہوائی اڈا ہے جسے سمپانگ ہوائی اڈے کے متبادل کے طور پر بنایا گیا۔ یہ سوبانگ، ضلع پیٹلنگ، سلنگور، ملائیشیا میں واقع ہے۔ یہ سیپانگ میں کوالا لمپور کے مرکزی ہوائی اڈے کوالالمپور بین الاقوامی ہوائی اڈا کی تعمیر سے قبل کوالا لمپور کا بین الاقوامی ہوائی اڈا تھا۔ تاہم اب اس کی حیثیت ثانوی ہے اور اس پر محدود آمد و رفت ہوتی ہے۔
کوالالمپور انٹرنیشنل ایئرپورٹ
تصغیر|[[کوالالمپور انٹرنیشنل ایئرپورٹ|150px]]
کوالالمپور انٹرنیشنل ایئرپورٹ ملائیشیا کا اہم بین الاقوامی ہوائی اڈا اور جنوب مشرقی ایشیا کے بڑے ہوائی اڈوں میں سے ایک ہے۔ یہ سلنگور کے سیپانگ ضلع میں 3.5 ملین امریکی ڈالر کی لاگت سے تیار کیا گیا۔
ملائیشیا ائیرلائنز
تصغیر|[[ملائیشیا ائیرلائنز|150px]]
ملائیشیا ائیرلائنز ملائیشیا کی ہوائی کمپنی ہے۔ ملائیشیا ائیرلائنز کا مرکزی دفتر ملائیشیا کے ائیر پورٹ کوالالمپور انٹرنیشنل ایئرپورٹ پر واقع ہے۔ ملائیشیا ائیرلائنز کی دو ذیلی ایئرلائنیں بھی موجود ہیں جو فائرفلائی اور ایم اے ایس ونگز ہیں۔
کوڈ شراکت معاہدے
ملائیشیا ائیرلائنز مندرجہ ذیل ایئرلائنوں کے ساتھ کوڈ شراکت معاہدہ رکھتی ہے۔
تیز رفتار عوامی نقل و حمل
وادی کلانگ مربوط ٹرانزٹ نظام کوالا لمپور عظمی اور وادی کلانگ میں ایک عاجلانہ نقل و حمل نظام ہے، جو 4 آپریٹرز کا 6 میٹرو لائنوں پر مشتمل ہے۔ ان 4 آپریٹرز میں ریپڈ ریل اور کے ٹی ایم کومیوٹر کوالا لمپور میں اہم ترین ہیں، کریتاپی تانہ ملایو سے سال 2005 میں 30،934،651 مسافروں نے سفر کیا۔ کوالا لمپور میں میٹرو لائنیں مختلف اقسام میں تقسیم کی جاتی ہیں: ریپڈ ٹرانزٹ، کومیوٹر ریل اور مونو ریل۔ دیگر جیسے بین-شہر ریل اور کے ایل آئی اے ایکسپریس دراصل میٹرو نظام نہیں ہیں۔
مختلف اسلوب نقل و حمل مرکز
کوالا لمپور سینٹرال اسٹیشن یا مخفف کے ایل سینٹرال اسٹیشن لیکن عام بول چال میں صرف سینٹرال ہی کہا جاتا ہے۔
کوالا لمپور ریلوے اسٹیشن
تصغیر|[[کوالا لمپور ریلوے اسٹیشن|150px]]
کوالا لمپور ریلوے اسٹیشن
لائٹ ریل ٹرانزٹ (ایل آر ٹی)
کوالا لمپور میں تین مکمل مختلف گریڈ نظام ہیں، جو کیلانا جایا لائن، امپانگ لائن اور سری پیٹلنگ لائن ہیں۔ یہ تینوں ریپڈ ریل کے زیر انتظام ہیں۔
کیلانا جایا لائن
کیلانا جایا لائن کوالا لمپور میں سب سے اہم میٹرو لائن ہے۔ یہ کوالا لمپور سٹی سینٹر کو سوبانگ جایا، پیتالنیگ جایا اور گومباک سے ملاتی ہے۔ فی الحال اس سے 170،000 مسافر روزانہ سفر کرتے ہیں جبکہ قومی دنوں میں یہ تعداد 350،000 سے زیادہ ہو جاتی ہے۔
امپانگ لائن
تصغیر|[[امپانگ اور سری پیٹلنگ لائنیں|150px]]
ریپڈ ریل کا ایک اور تیز رفتار ٹرانزٹ نطام ہے۔
سری پیٹلنگ لائن
ریپڈ ریل کا ایک اور تیز رفتار ٹرانزٹ نطام ہے۔
کومیوٹر ریل
تصغیر|[[کے ٹی ایم کومیوٹر|150px]]
کوالا لمپور میں ملائیشیا میں مسافر ریلوے کا سب سے بڑا نظام ہے۔ کوالالمپور میں کومیوٹر ریل جے دو آپریٹرز ہیں جو کے ٹی ایم کومیوٹر اور کے ایل آئی اے ٹرانزٹ ہیں۔ یہ دو آپریٹر کوالا لمپور میں 4 مسافر ریل لائنز چلاتے ہیں جو سرمبان لائن، تانجونگ مالیم شٹل سروس، پورٹ کلانگ لائن اور کے ایل آئی اے ٹرانزٹ ہین۔
کریتاپی تانہ ملایو
تصغیر|[[کریتاپی تانہ ملایو بین شہر ریل|150px]]
ایکسپریس ریل لنک
ایکسپریس ریل لنک ایک کمپنی ہے جو ائیر پورٹ ریل لنک کی مالک اور منتظم ہے۔ یہ کوالالمپور انٹرنیشنل ایئرپورٹ کو کے ایل سینٹرال اسٹیشن سے ملاتی ہے جن کا باہمی فاصلہ 57 کلو میٹر ہے۔ کمپنی کی دو مختلف ٹرین خدمات ہیں: کے ایل آئی اے ایکسپریس اور کے ایل آئی اے ٹرانزٹ ہیں۔
کے ایل آئی اے ٹرانزٹ
تصغیر|[[کے ایل آئی اے ٹرانزٹ/کے ایل آئی اے ایکسپریس|150px]] کے ایل آئی اے ٹرانزٹ کوالا لمپور، ملائیشیا میں ایک مسافر ریل ہے جو کوالا لمپور سینٹرل اسٹیشن (کے ایل سینٹرال) اور کوالالمپور انٹرنیشنل ایئرپورٹ (کے ایل آئی اے) اور (کے ایل آئی اے 2) کے درمیان میں چلتی ہے۔ یہ ان دو خدامات میں سے ایک ہے جو ایکسپریس ریل لنک کے ایل آئی اے ایکسپریس کی لائن استعمال کرتے ہوئے ہی فراہم کرتی ہے۔ یہ وادی کلانگ مربوط ٹرانزٹ نظام کا حصہ ہے۔
ایئر پورٹ ایکسپریس
کے ایل آئی اے ایکسپریس کوالالمپور انٹرنیشنل ایئرپورٹ (کے ایل آئی اے) سے کوالا لمپور شہر کے لیے ایک براہ راست ریل نظام ہے۔
مونوریل
تصغیر|[[کے ایل مونوریل|150px]]
کے ایل مونوریل کوالا لمپور، ملائیشیا میں آٹھ ریل ٹرانسمیشن لائن کا واحد فعال مونوریل نظام ہے۔ یہ وادی کلانگ مربوط ٹرانزٹ نظام کا ایک جزو ہے۔
ریپڈ بس
ریپڈ بس ملائیشیا میں سب سے بڑا بس آپریٹر ہے۔ یہ بنیادی طور پر وادی کلانگ، پینانگ اور کوانتان کو خدمات فراہم کرتا ہے۔ 2011ء سے ریپڈ کے ایل کے سروس برانڈز یونٹ 167 راستوں پر چلائے جا رہے ہیں جن میں 1،400 بسیں 980 رہائشی علاقوں کو خدمات فراہم کر رہی ہیں جس سے روزانہ تقریباً 400،000 لوگ سفر کرتے ہیں۔
بی آر ٹی سن وے لائن
تصغیر|[[بی آر ٹی سن وے لائن|150px]]
بی آر ٹی سن وے لائن ایک بس ریپڈ ٹرانزٹ (بی آر ٹی) نطام ہے جو وادی کلانگ مربوط ٹرانزٹ نظام کا ایک جزو ہے۔ یہ کوالا لمپور کے مضافاتی علاقہ پیتالنیگ جایا کو خدمات فراہم کرتا ہے۔
مقامی بسیں
مقامی بسیں (ریپڈ کے ایل کی مقامی شٹل سروس کے علاوہ) ریپڈ کے ایل مربوط نیٹ ورک بسیں اور نجی آپریڑر میٹرو بسیں بھی موجود ہیں جسن میں کازوے لنک، لین سینگ، سلنگور اومنی بس، سیتارا جایا، سٹی لائنر، واواسان سوتیرا، نادی پترا اور سری انداہ شامل ہیں۔
گو کے ایل سٹی بس
گو کے ایل سٹی بس کوالا لمپور، ملائیشیا کے مرکز شہر میں ایک مفت بس سروس ہے۔
پودو سینٹرال
تصغیر|[[پودو سینٹرال|150px]]
پودو سینٹرال کوالا لمپور، ملائیشیا میں مرکزی مقامی بس اڈا ہے۔
سڑکیں
تصغیر|[[جالان امپانگ اور جالان تن رزاق کا جنکشن|150px]] سڑکیں کوالا لمپور کی نقل و حمل نیٹ ورک کی اہم شریانیں ہیں۔ کوالالمپور میں روڈ نیٹ ورک کا نظام بڑے چینی شہروں کے روڈ نیٹ ورک کے نظام کی طرح ہے، جہاں ایک رنگ روڈ بھی موجود ہیں۔ کوالا لمپور کی اہم رنگ روڈ کوالا لمپور مڈل رنگ روڈ 1 اور کوالا لمپور مڈل رنگ روڈ 2 ہیں۔ کوالالمپور میں سڑکیں عام طور پر ہر سمت میں تین رویہ ہیں، جبکہ چند مخصوص سڑکیں جالان سلطان اسماعیل اور جالان بوکیت بینتانگ ایک طرفہ ہیں۔
ایکسپریس وے
ذیل میں وادی کلانگ علاقے کی خدمت کرنے والے ایکسپریس وے کی ایک نا مکمل فہرست ہے:
ٹیکسی
تصغیر|ٹیکسی|150px
میٹر والی ٹیکسیاں شہر بھر میں با آسانی دستیاب ہیں۔ تاہم ٹریفک جام، خاص طور پر رش کے اوقات میں ٹیکسی حاصل کرنا مشکل ہوسکتا ہے یا رش میں پھنس جانے کی صورت میں آپ وقت پر اپنی منزل پر نہیں پہنچ پاتے۔ ایسے بہت سے واقعات سامنے آئے ہیں جہاں ٹیکسی ڈرائیوروں نے بہت زیادہ کرایہ موصول کیا، خاص طور پر سیاحوں سے، اسی لیے سیاحوں کو مشورہ دیا جاتا ہے صرف وہ ٹیکس استعمال کریں جو میٹر کے مطابق کرایہ چارج کرتے ہیں، یا میٹر کا استعمال کرنے پر اصرار کیا جائے۔
ٹیکسی اسٹینڈ شہر بھر میں دستیاب ہیں اور زیادہ تر ٹیکسیاں ٹیکسی اسٹینڈ پر ہی کھڑی ہوتی ہیں۔ کوالا لمپور میں ٹیکسیاں مختلف رنگوں کی ہیں جیسے لال سفید، سرخ، پیلا-نیلا، سبز یا پیلا رنگ۔ تاہم، ٹیکسیوں کو باآسانی ان کی نمبر پلیٹ سے شناخت کیا جا سکتا ہے کیونکہ ٹیکسیوں کا رجسٹریشن پلیٹ نمبر ایچ (H) اور ہوائی اڈے کی لیموزین کا نمبر لیمو (LIMO) سے شروع ہوتا ہے۔
سائیکل
تصغیر|کوالا لمپور سائیکل ریس|150px تصغیر|سائیکل راہ|150px|right
کوالا لمپور میں سائکلنگ سفر، تفریحی، کام پر جانے کے لیے نقل و حرکت کے لئے کوالا لمپور، ملائیشیا میں سائیکل کا استعمال ہے۔ پہلی سڑک سائیکلنگ ریس 1938ء میں کوالا لمپور میں شروع کی گئی۔ موجودہ کوالا لمپور میں سائیکل طالب علموں اور درمیانی طبعوں کے شہریوں کے لئے پسندیدہ سواری ہے۔
کوالا لمپور میں سائیکل کے استعمال میں حالیہ برسوں میں شہریوں کی مختلف قسم کی دلچسپیوں کے ساتھ تیزی سے ترقی ہوئی ہے، خاص طور سے 2012ء میں کوالا لمپور میں سائیکل سیاحت کا آغاز آغاز ہوا ہے۔
کلانگ بندرگاہ
تصغیر|[[کلانگ بندرگاہ|150px]]
کلانگ بندرگاہ ملائیشیا کی ایک بندرگاہ ہے جو کلانگ کے جنوب مغرب میں تقریباً 6 کلو میٹر (3.7 میل)، اور کوالا لمپور کے جنوب مغرب میں 38 کلو میٹر (24 میل) کے فاصلے پر واقع ہے۔ اسے برطقنوی نوآبادی دور میں 1893ء میں تعمیر کیا گیا اور کلانگ بندرگاہ کا پرانا نام پورٹ سویٹنہیم جو تب ریاست مالے کے برطانوی رہائشی ہائی کمشنر سر فرینک سویٹنہیم کے نام پر تھا۔ بندرگاہ کا سرکاری افتتاح 15 ستمبر 1901ء کو ہوا۔ اس کی ترقی میں مزید اضافہ اس وقت ہوا جب بندرگاہ کو کوالا لمپور سے ریلوے لائن سے ملا دیا گیا۔
بین الاقوامی تعلقات
تصغیر|جڑواں شہر [[اصفہان میں خیابان کوالا لمپور]]
حوالہ جات
زمرہ:1857ء میں آباد ہونے والے مقامات زمرہ:ایشیا میں 1857ء کی تاسیسات زمرہ:ایشیائی دارالحکومت زمرہ:جزیرہ نما ملائیشیا زمرہ:دارالحکومت کوالا لمپور زمرہ:ملائشیا کے شہر زمرہ:ملائیشیا زمرہ:ملائیشیا کے آباد مقامات زمرہ:ملائیشیا کے وفاقی علاقے زمرہ:وادی کلانگ زمرہ:وفاقی اضلاع اور علاقہ جات زمرہ:صفحات مع گراف زمرہ:Short description is different from Wikidata
عنبتا
عنبتا ( لاطینی: Anabta) فلسطینی قومی عملداری کا ایک قصبہ  ہے۔
تفصیلات
عنبتا کی مجموعی آبادی 7,329 افراد پر مشتمل ہے۔
حوالہ جات
زمرہ:محافظہ طولکرم زمرہ:سامرہ میں قدیم یہودی آبادیاں زمرہ:Short description is different from Wikidata زمرہ:دولت فلسطین کی بلدیات زمرہ:مغربی کنارہ میں قصبے
لاہور جنرل بس اسٹینڈ
لاہور جنرل بس اسٹینڈ (Lahore General Bus Stand) جسے عام بور پر لاری اڈا کہا جاتا ہے پنجاب کے دار الحکومت لاہور میں مرکزی بس اڈا ہے۔ یہاں سے پنجاب کے تقریبا تمام شہروں اور اس کے علاوہ سندھ، خیبر پختونخوا اور بلوچستان کے بیشتر شہروں کے لیے انٹرسٹی بسوں کے سفر کی سہولت موجود ہے۔ یہ برطانوی راج میں قائم ہوا۔ فی اوقت یہ بادامی باغ میں واقع ہے۔
زمرہ:پاکستان میں بس اسٹیشن زمرہ:لاہور کی عمارات و ساخات زمرہ:ویکی ڈیٹا سے مطابقت رکھنے والی مختصر تفصیل
طبیعی مقدار
سادہ الفاظ میں طبیعی مقدار ایسی مقدار ہوتی ہے جس کی پیمائش کی جاسکے، مثال کے طور پر وزن، درجہ حرارت، وقت وغیره. کسی بھی طبیعی مقدار میں دو خصوصیات مشترک ہوتی ہیں ایک اس کی عددی قیمت اور دوسری خصوصیت وه اکائی جس میں اسے بیان کیا گیا ہو۔ مثال کے طور پر اگر ہم کہیں 5 کلوگرام چینی تو اس میں 5 عددی قیمت جب کہ کلوگرام اکائی ہے۔
علامات اور اسم بندی
بین الاقوامی طور پر طبیعی مقداروں کی علامات بین الاقوامی تنظیم برائے معیاریت ISO/IEC 80000، بین الاقوامی اتحاد برائے خالص و اطلاقی طبیعیات کی سرخ کتاب اور بین الاقوامی اتحاد برائے خالص و اطلاقی کیمیاء کی سبز کتاب کی سفارشات کے مطابق منتخب کیے جاتے ہیں۔ مثال کے طور پر طبیعی مقدار کیمیت کے لیے عالمی طور پر m اور چارج کے لیے Q کی علامت کو منتخب کیا گیا ہے۔
طبیعی مقداروں کی اقسام
طبعی مقداریں دو قسم کی ہوتی ہیں
بنیادی مقداریں
ایسی طبیعی مقداریں جن کو جاننے کے لیے کسی دوسری مقدار کی ضرورت نہ پڑے بنیادی مقداریں کہلاتی ہیں۔ بنیادی مقداریں دوسری مقداروں کو بنیاد فراہم کرتی ہیں۔ بنیادی مقداروں کی تعداد سات ہے۔ (1) لمبائی، (2) وقت، (3) وزن، (4) درجہ حرارت، (5) برقی رو، (6) روشنی کی شدت، (7) شے کی مقدار۔
ماخوذ مقداریں
ایسی طبیعی مقداریں جو بنیادی مقداروں سے اخذ کی جائیں ماخوذ مقداریں کہلاتی هیں۔ مثال کے طور کسی شے کی رفتار معلوم کرنے کے لیے بنیادی مقداروں (لمبائی اور وقت) کا سہارا لینا پڑتا ہے۔ رقبہ، حجم، رفتار، توانائی اور دباؤ وغیره ماخوذ مقداروں کی مثالیں ہیں۔
پی سی بی خواتین ٹی/20 ٹورنامنٹ
پی سی بی خواتین ٹوئنٹی 20 ٹورنامنٹ ، اس سے قبل قومی ٹرائنگولر ٹی/20 خواتین کرکٹ چیمپئن شپ ، پاکستان کرکٹ بورڈ کے زیر اہتمام خواتین کا گھریلو ٹوئنٹی 20 مقابلہ ہے۔ یہ ٹورنامنٹ پہلی بار 2019-20ء میں ہوا، جس میں تین ٹیمیں حصہ لے رہی تھیں: پی سی بی بلاسٹرز، پی سی بی چیلنجرز اور پی سی بی ڈائنامائٹس۔ پی سی بی اسٹرائیکرز کے اضافے کے ساتھ ٹورنامنٹ 2022-23ء میں چار ٹیموں تک پھیل گیا۔ یہ مقابلہ پی سی بی ٹرائنگولر ایک روزہ خواتین ٹورنامنٹ کے ساتھ ساتھ چلایا گیا ہے۔
پی سی بی چیلنجرز نے 2019-20ء کے فائنل میں پی سی بی بلاسٹرز اور 2020-21ء میں فائنل میں پی سی بی ڈائنامائٹس کو شکست دے کر مقابلے کے پہلے دو مقابلے جیتے تھے۔ پی سی بی بلاسٹرز نے فائنل میں پی سی بی ڈائنامائٹس کو ہرا کر 2022–23ء میں اپنا پہلا مقابلہ جیتا تھا۔
تاریخ
پی سی بی ٹرائنگولر ٹوئنٹی 20 خواتین ٹورنامنٹ 2019-20ء میں قائم کیا گیا تھا، جس نے مؤثر طریقے سے ڈپارٹمنٹل ٹی 20 خواتین چیمپئن شپ کی جگہ لی۔ تین ٹیمیں، پی سی بی بلاسٹرز، پی سی بی چیلنجرز اور پی سی بی ڈائنامائٹس، جو پاکستان بھر کے بہترین کھلاڑیوں پر مشتمل ہیں، نے جنوری 2020ء میں نیشنل اسٹیڈیم، کراچی میں ایک ہفتے تک راؤنڈ رابن گروپ میں مقابلہ کیا۔ کپتان بسمہ معروف کی ناقابل شکست نصف سنچری کی بدولت پی سی بی چیلنجرز نے فائنل میں پی سی بی بلاسٹرز کو 6 وکٹوں سے شکست دے کر ٹورنامنٹ جیت لیا۔
2020-21ء میں ٹورنامنٹ نومبر اور دسمبر 2020ء میں راولپنڈی کرکٹ اسٹیڈیم میں بند دروازوں کے پیچھے ہوا ( کورونا وائرس وبائی امراض کی وجہ سے) پی سی بی چیلنجرز نے فائنل میں پی سی بی ڈائنامائٹس کو 7 رنز سے شکست دے کر مقابلہ دوبارہ جیت لیا۔
2022-23ء میں ٹورنامنٹ کو چار ٹیموں تک پھیلا دیا گیا، جس میں پی سی بی اسٹرائیکرز کے اضافے کے ساتھ، جو 2021-22ء پاکستان خواتین ایک روزہ کپ سے پہلے تشکیل پائے تھے۔ ٹورنامنٹ سے پہلے ایک "پہلا مرحلہ" تھا، جس میں تین ٹیمیں، پی سی بی فاتح، پی سی بی ناقابل تسخیر اور پی سی بی ستارے، انڈر 19 اور ابھرتے ہوئے کھلاڑیوں پر مشتمل تھیں (جس میں ٹورنامنٹ اسی وقت ہو رہا تھا جب قومی ٹیم کی آئرلینڈ کے خلاف سیریز تھی۔ )۔ پہلے مرحلے کا ٹورنامنٹ پی سی بی ستاروں نے جیتا تھا۔ ٹورنامنٹ کا دوسرا مرحلہ یکم سے 9 دسمبر 2022ء تک ہوا ہے۔ دوسرے مرحلے کے مقابلے میں پی سی بی بلاسٹرز اور پی سی بی ڈائنامائٹس نے فائنل کے لیے کوالیفائی کرلیا، پی سی بی بلاسٹرز نے 7 اسکور سے فتح حاصل کی۔
حوالہ جات
زمرہ:ٹوئنٹی/20 کرکٹ لیگیں زمرہ:پاکستان میں 2020ء کی تاسیسات زمرہ:پاکستان میں مقامی کرکٹ مقابلے زمرہ:پاکستان میں خواتین کے کرکٹ مقابلے
حنا خواجہ بائیات
حنا خواجہ بائیات ایک پاکستانی اداکارہ ہے۔ ہم سفر، زندگی گلزار ہے اور شہر ذات اُن کے مشہور ڈرامے ہیں۔ وہ اپنے ملک کے ڈراموں، ان کی جاذبیت اور ما ورائے ملک شہرت کے بارے میں کافی مطمئن ہیں۔ ان کے مطابق پاکستانی ڈراموں کے کردار حقیقت سے بہت قریب تر ہوتے ہیں۔ یہ کردار گویا ایک عام آدمی یا عورت کی عکاسی کرتے ہیں اور ان کو ہو بہ ہو فلمائی ہوئی حالت میں قبولیت کا مادہ رکھتے ہیں۔ اپنے اسی انٹرویو میں انہوں نے کہا کہ پاکستانی ڈرامے ایک قابل اعتماد ہوتے ہیں اور پھر ان کے کردار حقیقت کے بہت قریب ہوتے ہیں۔ انہوں نے کہا کہ پاکستانی ڈراموں کا چلن پاکستان ہی تک محدود نہیں بلکہ کئی دیگر ممالک میں بھی دیکھے جاتے ہیں اور اس وجہ سے یہ ایک عالمی افادیت کا زمرہ اختیار چکے ہیں۔ اسی طرح سے کیبل اور سیٹلائٹ کے دور سے پہلے بھی پاکستانی ڈرامے بھارت میں دیکھے گئے ہیں۔
حنا خواجہ بائیات کے مطابق پاکستانی ڈراموں سے لگاؤ کوئی تازہ نہیں بلکہ 80 کی دہائی میں بھی پاکستانی ڈرامے نہ صرف پاکستان بلکہ بھارت میں بھی مشہور تھے اور اس وقت بھارتی چینلز پر یہ ڈرامے دکھائے جانے کے باوجود سیٹلائٹ اور ڈی کے ذریعے بھارت میں دیکھے جا رہے تھے انہوں نے کہا کہ پاکستان اور بھارت کو ایک دوسرے کی اقتصادی ، تجارتی اور سیاسی اہمیت کو سمجھتے ہوئے آپس میں دشمنی کے بجائے دوستانہ تعلقات کو فروغ دینا چاہئے انہوں نے کہا کہ مجھے شوبز میں آنے کی اجازت ہر گز نہیں تھی کیونکہ میرے والد کہتے تھے کہ مجھے اچھا نہیں لگتا کہ تمہاری تصویر ہر جگہ لگی ہو لوگ تمہیں بری نظر سے دیکھیں تاہم میرے شوہر نے مجھے اس فیلڈ کو اپنانے میں بہت سپورٹ دی ۔
سماجی میڈیا مقبولیت
حنا خواجہ بائیات شہر ذات، متاع جان ہے تو، زندگی گلزار ہے، ایک نئی سنڈریلا، اڑان، بشر مومن، صنم، تم کون پیا اور کتنی گرہنیں باقی ہیں' جیسے ڈراموں کی اداکارہ حنا خواجہ بائیات یوں تو اپنی اداکاری کی وجہ سے کافی شہرت رکھتی ہیں، تاہم ان کی جانب سے بیٹی کی شادی پر کی گئی ڈانس کی ویڈیو وائرل ہونے کی وجہ سے وہ خبروں میں ہیں۔ حنا خواجہ بائیات نے 18 دسمبر 2020ء کو انسٹا گرام پر اپنی بیٹی کی شادی کی تقریب میں رقص کرنے کی ویڈیو شیئر کی، جس میں انہیں معروف بھارتی گانے 'ڈولا رے' پر رقص کرتے ہوئے دیکھا جا سکتا ہے۔ادھیڑ عمری میں بھی شاندار طریقے سے ناچ کرنے پر مداحوں نے حنا خواجہ بائیات کی تعریفیں کیں جب کہ ان کی بیٹی کے لیے نیک خواہشات کا اظہار کیا۔ اداکارہ نے ڈانس ویڈیو شیئر کرتے ہوئے لکھا ہے کہ ان کے لیے سب سے خوبصورت لمحے ہیں، کیوں کہ ان کی بیٹی کی شادی ہو رہی ہے۔
بیرونی روابط
زمرہ:اکیسویں صدی کی پاکستانی اداکارائیں زمرہ:بقید حیات شخصیات زمرہ:پاکستانی ٹیلی ویژن اداکارائیں زمرہ:کشمیری نژاد پاکستانی شخصیات زمرہ:1961ء کی پیدائشیں زمرہ:ویکی ڈیٹا سے مطابقت رکھنے والی مختصر تفصیل
پولاسکی کاؤنٹی، ورجینیا
پولاسکی کاؤنٹی، ورجینیا ریاستہائے متحدہ امریکا کا ایک کاؤنٹی جو ورجینیا میں واقع ہے۔
حوالہ جات
زمرہ:پولاسکی کاؤنٹی، ورجینیا زمرہ:ایپلاچا کی کاؤنٹیاں زمرہ:ورجینیا کی کاؤنٹیاں زمرہ:ورجینیا میں 1839ء کی تاسیسات زمرہ:1839ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
کیکی ادھیکاری
کیکی ادھیکاری (نیپالی: केकी अधिकारी) ایک نیپالی ماڈل اور اداکارہ ہے۔ کیکی نیپال کی فلمی صنعت کی سب سے مقبول اور خوبصورت ترین ادکارہ ہے۔ موسیقی کی وڈیو سے شروعات کرنےطوالی یہ حسینہ اب کولی وڈ میں بھی ایک باصلاحیت اداکارہ کے طور پر جانی مانی جاتی ہے۔ وہ نیپال کی کئی موسیقی کی ویڈیووں، ٹیلی ویژن کے اشتہارات، اخباری اور میگزین کی اشتہاری مہموں اور ایک درجن سے زائد نیپالی فلموں میں کام کر چکی ہے۔
پردہ سیمیں پر جلوہ گر ہونے سے پہلے اس نے اپنی فنی زندگی کا آغاز موسیقی کی فلموں میں کام کر کے کیا تھا۔ اس نے اپنی اداکاری کی شروعات “سوور “میں راج بلووا کائرلا کے مقابل کردار ادا کر کے کی۔ اس کے بعد اس نے “ آئی ایم سوری “ اور “ مسان “ میں اپنی کارکردگی سے بہت زیادہ شہرت حاصل کی۔ میاکو بریما، مہاسس، بیتیکا پال اور میرو بیسٹ فرینڈ بھی کیکی کی بہترین فلمیں ہیں جو اس کی شہرت و مقبولیت میں اضافے کا سبب بنیں۔ حال ہی میں اس نے تھیٹر میں اپنی پہلی کارگردگی محقق اور ادیب ستیا موہن جوشی کے لکھے تاریخی کھیل چارومتی میں شامل ہوکر دکھائی۔
تعلیم
کیکی ادھیکاری نے ابتدائی تعلیم بال سرجنلایا اسکول کھٹمنڈو سے حاصل کی۔ اس کے بعد پلس ٹُو(plus-two) وائٹ ہاؤس کالج سے کیا۔ اور پھر پرائم کالج سے بیشک ان انفارمیشن مینجمنٹ (Bachelor in Information Management (BIM)) مکمل کیا۔  کیکی نے 2013 میں تری بھون یونیورسٹی سے بزنس میں بیچلر کی ڈگری لی تھی۔2016 میں کھٹمنڈو کے تعلیمی ادارے کے۔ ایف۔ اے (KFA) بزنس اسکول سے انتظام انسانی وسائل (Human Resources Management) کے مضمون میں ایم۔ بی۔ اے(MBA) کی ڈگری لی۔
فنی زندگی
کیکی ادھیکاری نے سب سے پہلے این۔ ٹی۔ وی (NTV) پر ہونے والے مقابلہ رقص “ گھنتنگ “ میں حصہ لیا۔ اس مقابلے نے گلیمر کی دنیا میں اس کے داخلے کی راہیں کھول دیں۔ اور اس کے بعد وہ میوزک وڈیوز میں بطور ماڈل جلوہ گر ہونے لگی، یہیں سے وہ اشتہار ساز کمپنیوں کی نظر میں آئی اور پھر بتدریج فلمی صنعت کے دروازے اس پر وا ہو گئے۔
ویب سائٹ
کیکی ادھیکاری نے دسمبر 2016 کو اپنی ستائیسوں سالگرہ کے موقع پر اپنی ویب سائٹ جاری کی جس کا ذکر اس نے اپنی سالگرہ کی تقریبات کے لائیو ٹرانسمیشن کے دوران کیا۔ اس کی ویب سائٹ www.keki.onlin ہے۔
حوالہ جات
زمرہ:1989ء کی پیدائشیں زمرہ:بقید حیات شخصیات زمرہ:نیپالی خواتین ماڈل زمرہ:نیپالی فلمی اداکارائیں زمرہ:اکیسویں صدی کی نیپالی اداکارائیں زمرہ:کاٹھمنڈو کے اداکار زمرہ:ایشیائی اداکار کے نامکمل مضامین زمرہ:Short description is different from Wikidata
جمعۃ الوداع
جمعۃ الوداع مشرقی مسلم ممالک میں رائج ایک اسلامی اصطلاح ہے جس سے ماہ رمضان کا آخری جمعہ مراد ہوتا ہے۔ عربی زبان میں جمعۃ الوداع اور الجمعۃ الیتیمۃ دونوں رائج ہیں۔
تفصیلات
رمضان جس مہینے میں مسلمان روزے رکھتے ہیں، اس کے آخری جمعہ کو جمعۃ الوداع کہا جاتا ہے۔ اس جمعہ کو اکثر مسلمان اچھے لباس پہنتے ہیں۔ خصوصی افطار کی دعوتیں ہوتی ہیں۔ کیونکہ اسلام میں رمضان کے ہر جمعہ کو زیادہ ثواب کا دن مانا جاتا ہے اس لیے آخری جمعہ کو رمضان کی رخصت سے بھی تعبیر کیا جاتا ہے اور پر سوز کلام و مناجات کا سلسلہ مساجد میں ہوتا ہے، جن میں رمضان کے گزر جانے کا غم اور افسوس کیا جاتا ہے، جیسے اس دن کچھ لوگ ایک ایسی روایت کی بنیاد پر قضائے عمری ادا کرتے ہیں جس سے وہ یہ سمجھتے ہیں کہ اس طرح پچھلی زندگی میں قضا کی گئی ساری نمازیں ادا ہو جاتی ہيں۔ مگر اس روایت کو تمام علما غیر معتبر کہتے ہیں اور سختی سے اس فعل اور سوچ کا رد کرتے ہیں۔ مفتی احمد یار خان اس کی اصلاح کرتے ہوئے فرماتے ہیں:
حوالہ جات
زمرہ:اسلامی اصطلاحات زمرہ:اسلامی تہوار زمرہ:اسلامی مقدس ایام زمرہ:تہوار زمرہ:خانہ معلومات تعطیل مع غیر موجود فیلڈ زمرہ:رمضان زمرہ:نماز
زادامئے
زادامئے پولینڈ کا ایک village of Poland جو Gmina Dołhobyczów میں واقع ہے۔
ینیجیوبا
ینیجیوبا ترکی کا ایک رہائشی علاقہ جو جہانبےلی میں واقع ہے۔
تفصیلات
ینیجیوبا کی مجموعی آبادی 6,872 افراد پر مشتمل ہے۔
حوالہ جات
زمرہ:قونیہ صوبہ کے آباد مقامات
شوانہوا ضلع
شوانہوا ضلع (لاطینی: Xuanhua District) چین کا ایک ضلع (چین)  جو ژانگجیاکوو میں واقع ہے۔
حوالہ جات
زمرہ:ہیبئی کی کاؤنٹی سطح تقسیمات زمرہ:ژانگجیاکوو
لیف ریور ٹاؤن شپ، اوگل کاؤنٹی، الینوائے
لیف ریور ٹاؤن شپ، اوگل کاؤنٹی، الینوائے ریاستہائے متحدہ امریکا کا ایک ٹاؤن شپ جو اوگل کاؤنٹی، الینوائے میں واقع ہے۔
تفصیلات
لیف ریور ٹاؤن شپ، اوگل کاؤنٹی، الینوائے کی مجموعی آبادی 252.99 میٹر سطح سمندر سے بلندی پر واقع ہے۔
حوالہ جات
زمرہ:الینوائے کے ٹاؤن شپ زمرہ:الینوائے میں 1849ء کی تاسیسات زمرہ:اوگل کاؤنٹی، الینوائے میں ٹاؤن شپ زمرہ:1849ء میں آباد ہونے والے مقامات زمرہ:Short description is different from Wikidata
جان مینارڈ کینز
جان مینارڈ کینز ایک انگریز ماہر معاشیات اور فلسفی تھا۔
ابتدائی زندگی
کینز ایک فاتح مملکت انگلستان میں آسودہ ماحول میں پیدا ہوا تھا۔ اس کی پیدائش 1883ء میں کیمبرج میں ہوئی تھی۔ وہ کیمبرج یونیورسٹی کے زیر سایہ پروان چڑھا جہاں اس کا باپ ملازم تھا۔
تعلیم و تدریس
کینز نے ایٹن (Eton) کالج اور کنگز کالج سے تعلیم حاصل کی اور فیلوشپ مکمل کی۔ اپنے استادوں کی حوصلہ افزائی پر اُس نے معاشیات کو اپنایا۔ اس کے بعد اس کی خواہش تھی کہ برطانوی ٹریژری میں ملازمت حاصل کرے لیکن مقابلے کے امتحان (سول سروس کے امتحان) میں اس کی دوسری پوزیشن آئی جبکہ ٹریژری میں صرف اول آنے والے کے لیے جگہ تھی۔1904ء میں اس نے برٹش امپائر کے انڈیا آفس میں ملازمت کر لی مگر ایک سال میں ہی وہ ملازمت چھوڑ دی۔ اس کے بعد اس نے معاشیات کے لیکچرار کے طور پر کیمبرج یونیورسٹی میں کام کیا۔
عملی زندگی
1913ء میں اس نے اپنی پہلی کتاب ہندوستانی کرنسی کے بارے میں لکھی (Indian Currency and Finance)۔ اس کے فوراً بعد پہلی جنگ عظیم چھڑ گئی۔ کینز کو برطانوی ٹریژری میں جونیئر اکنومک ایڈوائزر کی نوکری کی پیشکش ہوئی جو اس نے قبول کر لی۔ اس نے بڑی جلدی ترقی کری اور برطانیہ کے جنگی اخراجات پورے کرنے کے لیے امریکا سے قرض لینےکی کارروائیاں انجام دیں۔ بہت سارے دوسرے یورپیوں کی طرح اس کا بھی خیال یہی تھا کہ جنگ زیادہ عرصہ نہیں چلے گی۔ لیکن اس کی پیشن گوئی کے برعکس جنگ بہت طول کھینچ گئی۔ جنگ کے بعد اسے برطانوی ٹریژری کے نمائندے کی حیثیت سے پیرس کی امن کانفرنس میں شرکت کا موقع ملا جہاں اس نے یورپی معیشت بحال کرنے کا اپنا منصوبہ پیش کیا۔ اس نے تجویز دی کہ جرمنی پر تاوان جنگ 5 ارب ڈالر ہونا چاہیے اور برطانیہ اور فرانس کی طرف سے امریکا کو قرضوں کی واپسی اس بات سے مشروط ہونی چاہیے کہ آیا جرمنی برطانیہ اور فرانس کو تاوان جنگ کی قسطیں بروقت ادا کر رہا ہے یا نہیں۔ اگرچہ برطانوی وزیر اعظم ڈیوڈ لوئڈ جارج نے اس منصوبے کی حمایت کری لیکن امریکی صدر ووڈرو ولسن نے اسے یہ کہہ کر مسترد کر دیا کہ قرضوں کی واپسی کا تاوان جنگ سے کوئی تعلق نہیں ہونا چاہیے۔ امریکا کو خطرہ تھا کہ تاوان جنگ سے مشروطی کی وجہ سے قرضوں کی واپسی ناممکن نہ ہو جائے۔ اس اختلاف کی وجہ سے کینز نے مئی 1919ء میں استعفاء دے دیا۔